b'\n_START_ARTICLE_\nTrnovska mafija drugi\xc4\x8d\n_START_PARAGRAPH_\nTrnovska mafija drugi\xc4\x8d je roman slovenskega pisatelja Dima Zupana, ki je iz\xc5\xa1el leta 1997. Gre za nadaljevanje zgodbe romana Trnovska mafija in drugi del trilogije, ki jo je zaklju\xc4\x8dilo delo Trnovska mafija \xe2\x80\x93 v tretje gre rado (2003).\n_START_SECTION_\nVsebina\n_START_PARAGRAPH_\n\xc4\x8clani Trnovske mafije so povabili so\xc5\xa1olca Marjan\xc4\x8dka in Jako na \xc5\xa1olski ples, kjer naj bi bili vsi v pi\xc5\xbeamah. To seveda ni bilo res, zato sta se de\xc4\x8dka precej osramotila pred vsemi u\xc4\x8denci \xc5\xa1ole. Odlo\xc4\x8dila sta se ma\xc5\xa1\xc4\x8devati. Nih\xc4\x8de se ju ni bal, a bila sta vztrajna._NEWLINE_Bil je poletni dan, ko se je dru\xc5\xa1\xc4\x8dina odlo\xc4\x8dila odigrati namizni tenis. Svoja obla\xc4\x8dila so pustili v garderobi in od\xc5\xa1li v dvorano. Medtem sta jim Marjan\xc4\x8dek in Jaka uni\xc4\x8dila vse obleke, raztrgala sta jih z no\xc5\xbeem. Mafijci so bili presene\xc4\x8deni in prestra\xc5\xa1eni. Ker je \xc5\xbealostni Miha \xc4\x8dutil, da prihaja ma\xc5\xa1\xc4\x8devanje iz Trnovskega gozda, so od\xc5\xa1li na izlet s kolesi ter raziskovali. Nekaj nesre\xc4\x8dnih naklju\xc4\x8dij jih je pripeljalo do padca v brezno, od koder ni mogel nih\xc4\x8de ven. Star\xc5\xa1i so spro\xc5\xbeili preiskovalno akcijo in klicali policijo. Skrbelo je tudi Marjan\xc4\x8dka in Jako, saj sta se po\xc4\x8dutila krivo. No\xc5\xbe, s katerim sta prerezala obleke, je prihajal iz Trnovskega gozda, zato je \xc5\xbealostni Miha predlagal izlet v tisti konec Slovenije. Jeze je bilo kmalu konec, tudi onadva sta od\xc5\xa1la iskat svoje prijatelje. Kmalu sta jih na\xc5\xa1la in jih re\xc5\xa1ila iz brezna, nato pa so skupaj od\xc5\xa1li proti Ljubljani. Trnovska mafija je dobila \xc5\xa1e dva nova \xc4\x8dlana \xe2\x80\x93 Marjan\xc4\x8dka in Jako.\n_START_SECTION_\nAnaliza besedila\n_START_PARAGRAPH_\nZgodba je nadaljevanje knjige Trnovska mafija. V knjigi le kratek \xc4\x8das nastopajo vsi \xc4\x8dlani mafije, saj se mala Nika odlo\xc4\x8dila izpustiti kolesarski izlet zaradi pomanjkanja kondicije. Avtor besedila je stopnjeval zgodbo hitro. Ko bralec meni, da se bodo stvari uredile in problemi re\xc5\xa1ili, je presene\xc4\x8den, saj nastane nov problem in nato spet nov itd. Otro\xc5\xa1ko nagajanje in izzivanje med so\xc5\xa1olci je prisotno v vseh \xc5\xa1olah, zato bi se lahko dogajala zgodba kadarkoli. Dogajalna kraja sta Ljubljana in Ko\xc4\x8devski rog, ki ga avtor skozi knjigo opisuje. Glavni temi besedila sta raziskovanje mafijcev in re\xc5\xa1evanje mafijcev iz brezna v Ko\xc4\x8devskem rogu. Poleg glavnih tem najdemo notri tudi prve ljubezni med Metko in Mihom.'